**Дзеясловы незакончанага трывання з суфіксамі –ава-/-ява-, -іва-/-ыва-, -ва**

Больш за ўсё складанасцяў выклікае правапіс дзеясловаў незакончанага трывання з суфіксамі –ава- (-ява-), -іва- (-ыва-) і –ва.

Суфікс **–ава- (-ява-)** пішацца ў інфінітыве і формах прошлага часу дзеяслова, калі ў 1-ай асобе адзіночнага ліку дзеяслоў заканчваецца на **–ую (-юю)**і ва ўсіх астатніх асабовых формах таксама не мае суфікса –ва-: **даследаваць, даследаваў (**гл. **даследую**, *даследуеш, даследуе* …).

Суфікс **–ва-** пішацца ў інфінітыве і формах прошлага часу дзеяслова, калі ў 1-ай асобе адзіночнага ліку дзеяслоў заканчваецца на **–*ваю*** і суфікс ***–ва-*** прысутнічае ва ўсіх асабовых формах: **адказваць, адказваў, бо адказваю (адказваеш, адказвае…); падпісваць, падпісваў, бо падпісваю (падпісваеш, падпісвае…)**.

Калі ў інфінітыве дзеяслоў закончанага трывання мае перад **-іць** галосную (**прыклеіць, выкраіць**), тады перад суфіксам **–ва-** у дзеяслове незакончанага трывання галосная **і** будзе пераходзіць у **й**: **прыклейваць, выкройваць**.

У дзеясловах незакончанага трывання, утвораных ад прыставачных дзеясловаў пры дапамозе суфікса **–ва-,** у складзе перад гэтым суфіксам будзе аднаўляцца этымалагічная націскная **о: вырасціць – вырошчваць (ён росціць); знасіць – зношваць (ён носіць).**

Суфікс **–іва- (-ыва-)** пішацца ў тым выпадку, калі ён следуе за збегам зычных, апошні з якіх **л,  н** або **р**: **запэўніваць, запэўніваю; праветрываць, праветрываю; перакормліваць, перакормліваю.** А таксама пра ўтварэнні незакончанага трывання ад дзеясловаў на –**і**: адпіваць **(адпіць), абвугліваць (абвугліць)**.

Перад суфіксам прошлага часу **–л- (-ў-)**захоўваецца тая самая галосная, што стаіць у інфінітыве ў складзе перад суфіксам **–ць**: **дагледзець – дагледзеў, дагледзела** (але ён **дагледзіць**, бо гэта спрагальная форма дзеяслова 2 спражэння).

**Заданне**

**Перакласці дзеясловы:**

Обзванивать – абзвоньваць (этымалагічнае о - звоніць)

Рассказывать – расказваць, бо расказваю

Огораживать – абгароджваць (этымалагичнае о – агароджа)

Отрезывать – адрэзваць, адкройваць

Страдать – пакутаваць (пакутую)

Выписывать – выпісваць (выпісваю)

Расплачиваться – расплачвацца (расплата)

Разворачивать – разгортваць (разгортваю)

Вылавливать – вылоўліваць (пасля збегу зычных ўл, аднаўляецца этымалагічная о: ловіць)

Затрачивать – затрачваць (затрачваю)

Выпрашивать – выпрошваць (выпрошваю, этымалагичная о: проcіць)

Выбрасывать – выкідваць (выкідваю)

Исследовать – даследаваць (даследую)

Расклеивать – расклейваць (расклейваю, і → й ад клеіць)

Заживать – загойвацца (загойваю; этымалагічная о: гоіць; і → й)

Издеваться – здзекавацца (здзекуюся)

Замораживать – замарожваць (замарожваю, этымалагічная о: марозіць)

Успокаивать – супакойваць (супакойваю; і → й; этымалагічная о: супакоіць)

Командовать – камандаваць (камандую)

Перечитывать – перачытваць (перачытваю)

Выгадывать – выгадваць (выгадваю)

Отпрашиваться – адпрошвацца (адпрошваюся; этымалагічная о: просіць)

Вылепливать – вылепліваць, бо вылепліваю (пасля збегу зычных пл)

Укреплять – умацоўваць (умацоўваю)

Проветривать – праветрываць (пасля збегу зычных тр)

Огораживать – абгароджваць (абгароджваю, этымалагічная о: гародзіць)

Веровать – вераваць (верую)

Поддерживать – падтрымліваць (пасля збегу зычных мл)

Наговаривать – нагаворваць (нагаворваю; этымалагічная о: гаворыць)

Переименовывать – пераймяноўваць (пераймяноўваю; і → й)

Заверять – запэўніваць (пасля збегу зычных ўн)

Напаивать – напойваць (напойваю; і → й)

Удваивать – удвойваць (удвойваю; і → й; этымалагічная о: удвоиць)

Надаивать – надойваць (надойваю; і → й; этымалагічная о: доіць)

Выигрывать – выйграва́ць / выі́грываць (выйграю; і → й)